Lelagon iki dibabar sapisané ing buku Imber sing duwé irah-irahan Barkai (""Lintang Ésuk""). Sawisé iku tembang iki diangkat dadi laguné Hovevei Zion lan sabanjuré laguné Gerakan Zionis nalika ing Konggrès Kapisan Zionis ing taun 1897. Tèks tembang iki banjur diowahi déning sing ndunungi Rishon LeZion lan sawisé iku uga isih bola-bali diowahi manèh.

Pasa (Basa Arab: صوم, transliterasi: Sauwm) iku arti basané nahan. Manut istilah agama Islam sing diarani pasa iku nahan mangan, ngombe, lan prakara-prakara kang mbatalake wiwit wektu fajar nganti srengéngé lingsir, kanggo ngundhakaké katakwaan wong muslim. Printah pasa difirmanaké déning Allah ana ing Al-Qur'an surat Al-Baqarah ayat 183. Pasa minangka salah siji saka lima Rukun Islam. Ana pasa wajib lan pasa sunnah, nanging tata carané tetep padha.

Ing sasi Fèbruari taun 2008, Edison wara-wara manawa dhèwèké mundur lan mandhek amarga skandhal karo para bintang kondhang iku. Kanggo ngadhemaké kahanan, dhèwèké nganakaké konfrènsi pèrs lan anjaluk ngapura. Kabèh mau iku, amarga dhèwèké nggawa komputeré menyang réparasi. Amarga kadadéan iku, dhèwèké kélangan pagawéyan lan ninggal omah. Prakara mau iku prakara pribadi, dhèwèké kemalingan, masarakat ngertiné iku mau skandhal sèks, ananging kanggo dhèwèké prakara iku mau dianggep dadi panyalahan privasi. Dhèwèké dituduh dadi wong jahat. Dhèwèké ngakoni manawa kabèh wong lanang iku nyenengi sèks lan mbutuhaké rasa seneng karo wanita.

Wis luwèh saka saabad jinten ireng digunakaké manungsa ing Asia, Timur Tengah, lan Afrika kanggo babagan keséhatan. Jinten ireng asliné saka nagara-nagara Mediterania, lan dikembangbiaké ing Mesir lan Siria. Saiki jinten ireng wis kasebar ing ngendi-endi, kalebu Arab Saudi, Afrika lor, lan Asia. Miturut carita jinten ireng dianggep wigati ing jaman Mesir Kuna. Ning Arab jinten ireng wis ana saka 2000 taun kapungkur. Jinten ireng minangka nambani lara untu, pilek, lan nyeri sendi.

Arba’in Haditsan Tata’allaq bi Mabadi’ Jam’lyah Nahdhatul Ulama’. isiné 40 hadis Nabi kang ana gegayutane karo dhasar-dhasar Nahdhatul Ulama’.

Miturut Undang-Undang mau pamaréntah Laladan Kabupatèn Pekalongan diwangun bebarengan karo 28 laladan liya, antarané: Semarang, Kendhal, Demak, Grobogan, Pekalongan, Pemalang, Tegal, Brebes, Pati, Kudus, Djepara, Rembang, Blora, Banjumas, Tjilatjap, Purbalingga, Banjarnegara, Magelang, Temanggung, Wonosobo, Purworejo, Kebumèn, Boyolali, Sragen, Sukoharjo, Karanganyar lan Wanagiri.

Martabak (saka basa Arab مُطبَّق mutabbaq) ya iku panganan khas asli saka Wétan Tengah. Martabak iku kalebu jinising panganan prasaja nanging patut kanggo pasugatan tamu. Panganan iki gampang anggoné nggawé, utawa yèn wegah nggawé ya gampang anggoné golèk (tuku). Jajanan iki mathuk yèn didhahar karo tèh utawa kopi. Wiwit saka masarakat ékonomi ngisor nganti masarakat kang ékonominé dhuwur uga seneng panganan martabak.